ananddey/assamese-wiki-corpus huggingface dataset:
লক্ষ্মী গৌতম

লক্ষ্মী গৌতম ( ; ) এগৰাকী ভাৰতীয় ৰাজনীতিবিদ আৰু ভাৰতৰ উত্তৰ প্ৰদেশৰ ষোড়শ বিধানসভাৰ সদস্য আছিল।

প্ৰাৰম্ভিক জীৱন আৰু শিক্ষা

লক্ষ্মী গৌতমৰ জন্ম হৈছিল উত্তৰ প্ৰদেশৰ বুডাউনত। এম জে পি ৰোহিলখণ্ড বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে। গৌতম অনুসূচিত জাতি সম্প্ৰদায়ৰ অন্তৰ্গত।

ৰাজনৈতিক কেৰিয়াৰ

লক্ষ্মী গৌতম এটা কাৰ্যকালৰ বাবে বিধায়ক হৈ আছে। চান্দাউছি সমষ্টিক প্ৰতিনিধিত্ব কৰিছিল আৰু সমাজবাদী পাৰ্টিৰ সদস্য।

দখল কৰা পদ

২০১২চনৰ পৰা ২০১৭ চনলৈ ১৬ নং বিধানসভা	 সদস্য,চন্দাউছি

লগতে চাওক

চণ্ডাউছি
ভাৰতৰ ৰাজনীতি
উত্তৰ প্ৰদেশৰ ষোল্লতম বিধানসভা
উত্তৰ প্ৰদেশ বিধানসভা

তথ্য সূত্ৰ
ভলুম্নিয়া চিথেৰিচ

ভলুম্নিয়া চিথেৰিচ (খ্ৰীঃ পূঃ ১শ শতিকা) এগৰাকী প্ৰাচীন ৰোমান অভিনেত্ৰী আৰু মাইম নৃত্যশিল্পী আছিল। তেওঁ বিশেষকৈ কেইজনমান খ্যাতনামা ৰোমান ব্যক্তিৰ উপপত্নী হিচাপে জনাজাত।

সম্ভৱত খ্ৰীঃ পূঃ ৭০ চনৰ আশে-পাশে জন্মগ্ৰহণ কৰা, চিথেৰিচ মূলতঃ পুব্লিয়ুছ ভলুম্নিউছ ইউট্ৰাপেলিয়ুছৰ দাসী আছিল,

তেওঁৰ ব্ৰুটুছ আৰু মাৰ্ক এণ্টনীৰ সৈতে সম্পৰ্ক আছিল, যি সেই সময়ৰ ৰোমত বহুত চৰ্চিত হৈছিল। তেওঁক তেওঁলোকৰ সৈতে ৰাজহুৱা অনুষ্ঠানত অংশগ্ৰহণ কৰা দেখা গৈছিল, যি সাধাৰণতে উচ্চবৰ্গীয় মহিলাসকলৰ বাহিৰে অন্য কাৰো বাবে স্বাভাৱিক নহয়, আৰু এনে উপস্থিতি সমাজত আক্ষেপৰ সৃষ্টি কৰিছিল।

তেওঁৰ কৰ্নেলিয়ুছ গেল্লুচক প্ৰত্যাখ্যান কৰাৰ ঘটনাই ভিৰ্জিলৰ দশম একলগৰ বিষয়বস্তুৰূপে ব্যৱহাৰ কৰা হৈছিল। গেল্লুচে তেওঁৰ লিখনিৰ ভিতৰত চিথেৰিচক Lycoris নামেৰে উল্লেখ কৰিছে, যি এপোল্লোৰ এটা উপনাম "Lycoreus"ৰ সৈতে জড়িত।

তেওঁ সেই সময়ৰ কিছুমান প্ৰসিদ্ধ আৰু প্ৰভাবশালী স্বাধীন ৰোমান উপপত্নীসকলৰ ভিতৰত অন্যতম, আন এগৰাকী আছিল প্ৰেচিয়া আৰু চেলিডন। চিথেৰিচৰ পৰৱৰ্তী জীৱনৰ বিষয়ে কোনো তথ্য পোৱা নাযায়, আৰু তিনি কোনো অতিৰিক্ত উৎসত উল্লেখ নাই।

তথ্যসূত্ৰ

শ্ৰেণী:অভিনেত্ৰী
শ্ৰেণী:নৃত্যশিল্পী
শ্ৰেণী:প্ৰাচীন অভিনেত্ৰী
নাওমি চণ্ডা

নাওমি চণ্ডা উত্তৰ জাম্বিয়াৰ চিনছালিত বাস কৰা জাম্বিয়াৰ এগৰাকী কৃষক আৰু কৃষি প্ৰশিক্ষক । তেওঁ জলবায়ু-স্মাৰ্ট কৃষি কৌশল শিকোৱাৰ বাবে কেম্পেইন ফৰ ফিমেল এডুকেশ্যন (কেমফেড)ৰ সৈতে কাম কৰে আৰু তেওঁৰ সম্প্ৰদায়ৰ পদক্ষেপৰ জৰিয়তে মহিলাৰ শিক্ষা আৰু সৱলীকৰণত সহায় কৰে। যাৰ বাবে তেওঁক ২০২৪ চনত বিবিচিৰ ১০০ গৰাকী প্ৰেৰণাদায়ক মহিলাৰ তালিকাত অন্তৰ্ভুক্ত কৰা হয়।

প্ৰাৰম্ভিক জীৱন আৰু শিক্ষা

চণ্ডাৰ জন্ম উত্তৰ জাম্বিয়াত হৈছিল আৰু শিশুকালতে পিতৃৰ মৃত্যু হোৱাৰ পিছত চণ্ডাক তেওঁৰ মাতৃয়ে চিনছালি জিলাত ডাঙৰ-দীঘল কৰে। নাওমীৰ শিক্ষাৰ খৰচ—যেনে স্কুল ফীচ, ইউনিফৰ্ম আৰু আন প্ৰয়োজনীয় সামগ্ৰী সমূহৰ—যোগান ধৰিবলৈ তেওঁৰ মাতৃয়ে বহু অসুবিধাৰ সন্মুখীন হৈছিল।

মাধ্যমিক বিদ্যালয়ত পঢ়ি থকা সময়ত তেওঁলোকৰ আৰ্থিক অৱস্থা আৰু অধিক সংকটজনক হৈ পৰিছিল, তেতিয়া আন্তৰাষ্টীয় বেচৰকাৰী অলাভজনক সংস্থা কেমফেদ (Camfed)-এ আগবঢ়াই দিয়া আৰ্থিক সহায় তেওঁৰ বাবে গুৰুত্বপূৰ্ণ হৈ উঠে। তেওঁ স্থানীয় ক্ষুদ্ৰ কৃষক আৰু স্কুলীয়া ছাত্ৰ-ছাত্ৰীসকলক কৃষি কৌশল শিকোৱাৰ লগতে সম্প্ৰদায়ৰ প্ৰচাৰ কাৰ্যসূচীও পৰিচালনা কৰে। এই প্ৰচেষ্টাসমূহৰ লক্ষ্য হৈছে দীৰ্ঘদিনীয়া খৰাং আৰু অস্বাভাৱিক বৰষুণৰ দৰে পৰিৱেশগত প্ৰত্যাহ্বানৰ বিৰুদ্ধে স্থিতিস্থাপকতা গঢ়ি তোলা।

কেমফেড এছ'চিয়েচনৰ ভিতৰত তেওঁৰ নেতৃত্বৰ ভূমিকাসমূহৰ ভিতৰত ২০১৯ চনত জিলা অধ্যক্ষ হিচাপে আৰু পিছলৈ ২০২২ চনত জাম্বিয়াৰ ৰাষ্ট্ৰীয় অধ্যক্ষ হিচাপে কাৰ্যনিৰ্বাহ কৰাটো উল্লেখযোগ্য । এই পদসমূহত মহিলাৰ বাবে শৈক্ষিক পুনৰ প্ৰৱেশ নীতিৰ পোষকতা কৰা আৰু সম্প্ৰদায়ৰ পদক্ষেপসমূহক সমৰ্থন কৰা জড়িত আছিল ২০২৪ চনত চান্দাক বিবিচিৰ ১০০ গৰাকী মহিলাৰ তালিকাত অন্তৰ্ভুক্ত কৰা হয়।

ব্যক্তিগত জীৱন

চণ্ডাই আৰ্থিক ভাবে দুৰ্বল মহিলাক তেওঁলোকৰ স্কুলৰ মাচুল আদায় দি আৰু ইউনিফৰ্ম আৰু অন্যান্য প্ৰয়োজনীয় সামগ্ৰী যোগান ধৰি সহায় কৰে। তেওঁ ঘৰুৱা সামগ্ৰীৰ এটা সৰু ব্যৱসায় চলায়, সেই ব্যৱসায়ৰ লাভৰ পৰা সমাজৰ বঞ্চিত শিশুসকলক তেওঁ সহায় কৰি আহিছে চণ্ডাই নিজৰ পৰিয়ালৰ ঘৰখনক মহিলাৰ বাবে আশ্ৰয় শিবিৰলৈ ৰূপান্তৰিত কৰি আগতীয়াকৈ বিবাহৰ আশংকা থকা লোকসকলৰ বাবে নিৰাপদ স্থান প্ৰদান কৰে আৰু তেওঁলোকৰ শিক্ষা গ্ৰহণত প্ৰয়োজনীয় সহায় সহযোগিতা আগ বঢ়াই

তথ্যসূত্ৰ
নাকা বিহাৰ

নাকা বিহাৰ এটা বৌদ্ধ স্তুপ। ই অনুৰাধাপুৰ যুগৰ শেষৰফালে খ্ৰীষ্টপূৰ্ব সপ্তম আৰু দশম শতিকাৰ মাজত নিৰ্মিত আৰু ই শ্ৰীলংকাৰ অনুৰাধাপুৰত অৱস্থিত। ইটাৰে নিৰ্মিত ডাগোবাটোৰ আকৃতি বৰ্গক্ষেত্ৰাকাৰ। এই স্থানটো এটা অস্বাভাৱিক আৰ্হি অনুসৰি নিৰ্মাণ কৰা হৈছিল আৰু ই সম্ভৱ শ্ৰীলংকাৰ পোলোন্নাৰুৱাৰ সাতমহলীয়া অট্টালিকা সৎমহল প্ৰসাদয়াৰ দৰেই হ'লহেঁতেন। এই স্থানত কৰা খননত কেইবাটাও মাটিৰ অলংকাৰ থোৱা পেৰা পোৱা গৈছিল।

তথ্যসূত্ৰ

শ্ৰেণী:বৌদ্ধ মঠ
শ্ৰেণী:শ্ৰীলংকাৰ স্থাপত্য
অমিয় কুমাৰ দাস

লোকনায়ক অমিয় কুমাৰ দাস (১৮৯৫-১৯৭৫) এজন ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ, লেখক আৰু অসম চৰকাৰৰ প্ৰাক্তন মন্ত্ৰী আছিল। তেওঁ অসম চৰকাৰৰ কেবাটাও গুৰুত্বপূৰ্ণ বিভাগ যেনে শিক্ষা, শ্ৰম আৰু অসামৰিক যোগান দপ্তৰৰ মন্ত্ৰী আছিল। তেওঁ মহাত্মা গান্ধীৰ আত্মজীৱনী 'The Story of My Experiments with Truth' অসমীয়ালৈ 'মোৰ সত্য অন্বেষণৰ কাহিনী' নামেৰে অনুবাদ কৰিছিল। তেওঁ অসমত 'চাহ শ্ৰমিকৰ ভৱিষ্যনিধি' কাৰ্যকৰী কৰিবলৈ অহোপুৰুষাৰ্থ কৰিছিল। তেওঁৰ অৱদানৰ প্ৰতি সন্মান জনাই ভাৰত চৰকাৰে তেওঁক ১৯৬৩ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ১৯৯৮ চনৰ ১৫ মে তাৰিখে ভাৰতীয় ডাক বিভাগে তেওঁৰ নামত এটি ডাক টিকট প্ৰৱৰ্তন কৰে।

প্ৰাৰম্ভিক জীৱন

১৮৯৫ চনৰ ২১ মে তাৰিখে নগাঁৱত অমিয় কুমাৰ দাসৰ জন্ম হৈছিল। তাৰপিছত তেওঁ তেজপুৰ চৰকাৰী উচ্চতৰ মাধ্যমিক বিদ্যালয়ত শিক্ষা গ্ৰহণ কৰে। এই সময়ছোৱাত তেওঁ অসম চৰকাৰৰ কেইবাটাও বিভাগৰ মন্ত্ৰী আছিল। তেওঁ শ্ৰমমন্ত্ৰী হৈ থাকোঁতে চাহ শ্ৰমিকৰ ভৱিষ্যনিধি গঠন কৰিছিল। এনে পদক্ষেপ সমগ্ৰ এছিয়া মহাদেশৰ ভিতৰতে প্ৰথম আছিল। 'গান্ধীজীৰ জীৱনী', 'মহাত্মা গান্ধীক আমি কিদৰে বুজিলোঁ' আৰু 'অসমত মহাত্মা' তেওঁৰ প্ৰকাশিত গ্ৰন্থ। মহাত্মা গান্ধীৰ প্ৰভাৱত তেওঁ এজন প্ৰবীণ গান্ধীবাদী হৈ পৰিছিল। তেওঁ কেইবাটাও সামাজিক আৰু গান্ধীবাদী অনুষ্ঠান যেনে, হৰিজন সেৱক সংঘ, ভাৰতীয় আদিম জাতি সেৱক সংঘ, ভাৰত সেৱক সমাজ, গান্ধী স্মাৰক নিধি, কৌস্তুৰবা স্মাৰক নিধি আৰু অসম সেৱা সমিতিৰ লগত জড়িত আছিল। তেওঁ কুষ্ঠৰোগ আৰু যক্ষ্মা ৰোগী সকলৰ পুনৰ নিবাসৰ কাৰণে বহুতো কাৰ্যপন্থা হাতত লৈছিল। লগতে সমাজত প্ৰচলিত কুসংস্কাৰ আৰু মাদক দ্ৰৱ্যৰ নিবাৰণত আগ ভাগ লৈছিল।

বঁটা আৰু সন্মান

ভাৰত চৰকাৰে তেওঁ আগবঢ়োৱা অৱদানৰ স্বীকৃতি স্বৰূপে ১৯৬৩ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ বঁটা প্ৰদান কৰে। ভাৰতীয় ডাক বিভাগে তেওঁৰ সন্মানৰ্থে ১৯৯৮ চনত এলানি ডাক টিকট প্ৰৱৰ্তন কৰে।

তথ্য উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ সমাজকৰ্মী‎
শ্ৰেণী:অসমীয়া শিক্ষাবিদ
শ্ৰেণী:পদ্মভূষণ বঁটা বিজয়ী
বৰপুণি

বৰপুণি (বৈজ্ঞানিক নাম: Pistia stratiotes; ইংৰাজী নাম: water cabbage, water lettuce, Nile cabbage, বা shellflower; বঙালী: টাকাপানা) এৰেকেচি (Araceae) পৰিয়ালৰ অন্তৰ্ভুক্ত এবিধ জলজ উদ্ভিদ। এই উদ্ভিদৰ প্ৰকৃত উৎপত্তিস্থান ক’ত নিশ্চিতভাৱে ক’ব পৰা নাযায় যদিও আফ্ৰিকাৰ ভিক্টোৰিয়া হ্ৰদ বুলি অনুমান কৰা হয়। বৰ্তমান এই উদ্ভিদে মানুহৰ দ্বাৰা সকলো ঠাইলৈকে বিস্তৃতি লাভ কৰিছে।

বিৱৰণ

]]
বৰপুণি পানীত উপঙি থকা এবিধ ক্ষুদ্ৰ আকাৰৰ বিচিত্ৰ উদ্ভিদ। ইয়াৰ সৰু সৰু শিপাৰ গুচ্ছবোৰ পানীৰ তললৈ ওলমি থাকে। শিপাৰ মুঢ়াৰ পৰা টুবুকা-টুবুক পাতৰ উৎপত্তি হৈ মেল খাই থকা বন্ধাকবি একোটাৰ আকৃতি ধাৰণ কৰে।

বৰপুণিৰ পাতবোৰ কোমল আৰু আগভাগ কম-বেছি পৰিমাণে ঘূৰণীয়া হয়। গুৰিৰফালে ক্ৰমে সৰু আকৃতি ধাৰণ কৰি ঠাৰিৰ লগত পাতখিলা লাগেহি। অধিক পুষ্টিদ্ৰব্য (nutrient content) থকা পানী যেনে ৰাসায়নিক সাৰ বা নলা-নৰ্দমাৰ আৱৰ্জনা থকা পানীত বৰপুণিৰ অধিক বৃদ্ধি হোৱা দেখা যায়।

বৰপুণিয়ে ছানি ধৰিলে পানী আৰু বায়ুৰ মাজত হোৱা গেছৰ বিনিময় (gas exchange) ত বাধা দিয়াৰ ফলত পানীত অক্সিজেনৰ পৰিমাণ কমি যায় আৰু মাছৰ মৃত্যু ঘটায়। তদুপৰি থলুৱা উদ্ভিদৰ বৃদ্ধিতো বৰপুণিয়ে বাধা দিয়ে।

বৰপুণি মহৰো অন্যতম বৃদ্ধিস্থলী। মেনছ’নিয়া ( Mansonia) গণৰ মহে বৰপুণিত কণী পাৰি ইয়াৰ জীৱনচক্ৰ সম্পূৰ্ণ কৰে।

নিয়ন্ত্ৰণ

বৰপুণি পানীৰ পৰা মেচিনেৰে তুলি নিয়ন্ত্ৰণ কৰা হয়। তদুপৰি জলজ উদ্ভিদ নিয়ন্ত্ৰক ( herbicides) ও ব্যৱহাৰ কৰা দেখা যায়।

বিস্তৃতি

এই উদ্ভিদৰ প্ৰকৃত উৎপত্তিস্থান ক’ত নিশ্চিতভাৱে ক’ব পৰা নাযায় যদিও আফ্ৰিকাৰ ভিক্টোৰিয়া হ্ৰদ বুলি অনুমান কৰা হয়। বৰ্তমান এই উদ্ভিদে মানুহৰ দ্বাৰা সকলো ঠাইলৈকে বিস্তৃতি লাভ কৰিছে।

ব্যৱহাৰ

মাগুৰ, কাৱৈ, গৰৈ আদি মাছে প্ৰখৰ ৰ’দত বৰপুণিৰ শিপাৰ তলত আশ্ৰয় লোৱা দেখা যায়। মাছে এই শিপাৰ মাজত খাদ্যৰো সন্ধান কৰে।

তথ্যউৎস

"Biogeography of the Pistia clade (Araceae): Based on chloroplast and mitochondrial DNA sequences and Bayesian divergence time inference"

বাহ্যিক সংযোগ

Centre for Aquatic and Invasive Plants
Pistia stratiotes information from the Hawaiian Ecosystems at Risk project (HEAR)
Species Profile- Water Lettuce (Pistia stratiotes) , National Invasive Species Information , United States National Agricultural Library. Lists general information and resources for Water Lettuce.

শ্ৰেণী:জলজ উদ্ভিদ
শ্ৰেণী:অসমৰ উদ্ভিদ
কাকৈ-চেৰা

কাকৈ-চেৰা (বৈজ্ঞানিক নাম:Memecylon cerasiforme; কাৰবি: নৰাকং; কছাৰী: পান্দাওজে) মেলাষ্টমেচি (Melastomacee) পৰিয়ালৰ অন্তৰ্ভুুক্ত অসমত দেখা পোৱা এবিধ সৰু আকাৰৰ বনৰীয়া গছ৷ ই ভাৰত (চিত্তাগং, উত্তৰ পূৱ ভাৰত), বাৰ্মা আৰু বাংলাদেশৰ থলুৱা উদ্ভিদ।

বিৱৰণ

কাকৈ-চেৰাৰ বাকলিৰ বৰণ মদৰুৱা৷ বাকলিৰ উপৰিভাগত দীঘল দীঘল ফাটৰ উৎপত্তি হোৱা দেখা যায়৷ ইয়াৰ পাতবোৰ কেতিয়াবা দীঘলীয়া আৰু কেতিয়াবা ডিম্বাকাৰ আৰু দুয়োমূৰ দীঘলনেজীয়া হয়৷ পাতবোৰ চামৰাৰ দৰে ডাঠ আৰু মিহি হোৱা দেখা যায়৷ পাতৰ বৰণ সেউজীয়া৷ কাকৈ-চেৰাৰ ফুল শেঁতাবৰণীয়া৷ ফুলবোৰ পুৰঠ হ’লে দীঘলীয়া আৰু জামুৰ দৰে মঙহাল ফল উৎপন্ন হয়৷ এই ফলবোৰ পকিলে ক’লা পৰে৷

তথ্য সংগ্ৰহ

শ্ৰেণী:উদ্ভিদজগত
লহৰী

লহৰী (, ) শীত কালৰ এক জনপ্ৰিয় জাতীয় উৎসৱ। এই উৎসৱ মূলত পঞ্জাব ৰাজ্যৰে সংযুক্ত। এই উৎসৱ মূলত উত্তৰ ভাৰতত উদযাপন কৰা হয়। লাহৰি উৎসৱৰ ইতিহাস আৰু তাৰ কথাৰ সৈতে ডুগাৰ অঞ্চল আৰু পাঞ্জাবৰ সম্পৰ্ক আছে। বহুতে বিশ্বাস কৰে যে এই উৎসৱ শীতকালৰ অৱসান আৰু দিন দীঘলীয়া হোৱাৰ সূচনা কৰে। মাঘ বিহুৰ আগৰ নিশা এই উৎসৱ পালন কৰা হয়।

লাহৰি উৎসৱ জম্মু আৰু হিমাচল প্ৰদেশত সৰকাৰী বন্ধৰূপে পালন কৰা হয়। দিল্লী, পাঞ্জাব আৰু হাৰিয়ানাতো এই উৎসৱ উদযাপন কৰা হয় যদিও ইয়াক চৰকাৰী বন্ধ ঘোষণা কৰা হোৱা নাই। এই অঞ্চলসমূহত শিখ, হিন্দু আৰু আন সকলোৰে দ্বাৰা এই উৎসৱ উদযাপন কৰা হয়। পাকিস্তানৰ পাঞ্জাবত লাহৰি চৰকাৰীভাৱে উদযাপন কৰা নোহোৱাকৈ শিখ, হিন্দু আৰু কিছুসংখ্যক মুছলমানৰ দ্বাৰা গ্ৰামাঞ্চল আৰু ফৈচলাবাদ আৰু লাহোৰত উদযাপন কৰা হয়।

তাৰিখ

লাহৰি মাঘ বিহুৰ (মকৰ সংক্ৰান্তি) এটা দিন আগতে উদযাপন কৰা হয় আৰু ইয়াৰ তাৰিখ হিন্দু সৌৰ পঞ্জিকাৰ আধাৰত নিৰ্ধাৰণ কৰা হয়। লাহৰি উৎসৱৰ তাৰিখ প্ৰতি ৭০ বছৰত এবাৰ সলনি হয়। ১৯শ শতিকাৰ শেষভাগত লাহৰি ১১ জানুৱাৰীত পালন কৰা হৈছিল। ২০শ শতিকাৰ মাজভাগত এই উৎসৱ ১২ বা ১৩ জানুৱাৰীত উদযাপন কৰা হৈছিল। ২১শ শতিকাত লাহৰি সাধাৰণতে ১৩ বা ১৪ জানুৱাৰীত পৰে। ২০২৪ চনত লাহৰি ১৪ জানুৱাৰীত পৰিব, কাৰণ মাঘ বিহু ১৫ জানুৱাৰীত হব।

ইতিহাস

লাহৰি মহাৰাজ ৰণজিৎ সিঙৰ লাহোৰ দৰবাৰত ইউৰোপীয় পৰ্যটকৰ দ্বাৰা উল্লিখিত হয়। ১৮৩২ চনত ৱেড নামৰ এজন পৰ্যটকে লাহোৰ দৰবাৰলৈ আহি লাহৰি উদযাপনৰ বৰ্ণনা দিয়ে। ১৮৩৬ চনত কেপ্টেইন মেকেছনে মহাৰাজ ৰণজিৎ সিঙৰ লাহৰি উপলক্ষে বস্ত্ৰ আৰু ধনৰ মোটা পৰিমাণ বিতৰণৰ কথা উল্লেখ কৰে। ১৮৪৪ চনত ৰজাৰ সভাত লাহৰি উদযাপন আৰু ৰাতি জুইপ্ৰজ্বলনৰ কথাও উল্লেখ পোৱা যায়।

লাহৰি উৎসৱৰ ৰজকীয় উদযাপনসমূহত ইয়াৰ উৎপত্তিৰ বিষয়ে বিশেষ তথ্য পোৱা নাযায়। তথাপি, লাহৰি সম্পৰ্কে বহু লোককথা পোৱা যায়। লাহৰি হৈছে শীতকালৰ সূৰ্যোত্তৰ পৰ্বৰ অন্তত দীঘল দিনৰ আগমন উদযাপন। লোককথা অনুসাৰে, প্ৰাচীনকালত লাহৰি শীতকালৰ সূৰ্যোত্তৰ পৰ্বৰ অন্তত পালন কৰা হৈছিল। এই উৎসৱ দীঘল দিনৰ সূচনা আৰু সূৰ্যৰ উত্তৰমুখী যাত্ৰাৰ উদযাপন। লাহৰিৰ পিছদিনা মকৰ সংক্ৰান্তি পালন কৰা হয়।

লাহৰি হৈছে হিমালয় পৰ্বতমালাৰ ওচৰৰ ঠাণ্ডা অঞ্চলত উৎপত্তি হোৱা এটি প্ৰাচীন শীতকালীন উৎসৱ। হিন্দু আৰু শিখসকলে ৰবি খেতিৰ কামৰ পিছত ঘৰবোৰৰ চৌপাশে জুই প্ৰজ্বলিত কৰি, পৰিয়াল আৰু সমাজৰ লোকৰ সৈতে একত্ৰিত হৈ গীত-নৃত্যৰ লগতে শীতৰ অন্ত আৰু দীঘল দিনৰ আৰম্ভণি উদযাপন কৰিছিল।

তথ্যসূত্ৰ

বাহ্যিক সংযোগ

Happy Lohri Wishes image download in Hindi, Punjabi, English and Assamese

শ্ৰেণী:ভাৰতৰ উৎসৱসমূহ
অন্নপূৰ্ণা দেৱী

অন্নপূৰ্ণা দেৱী (; ১৯২৭ – ১৩ অক্টোবৰ ২০১৮)
হিন্দুস্তানী শাস্ত্ৰীয় সংগীতৰ এগৰাকী ভাৰতীয় সুৰবাহাৰ (বেছ চিতাৰ) বাদক আছিল। পূৰ্বৰ মাইহাৰ ইষ্টেটৰ (মধ্যপ্ৰদেশ) প্ৰাক্তন মহাৰাজ বৃজনাথ সিঙে তেওঁক ‘অন্নপূৰ্ণা’ নাম দিছিল আৰু এই নামেৰেই তেওঁ জনপ্ৰিয় পৰিচিতি পাইছিল। অন্নপূৰ্ণা ৰাজদৰবাৰৰ সংগীতজ্ঞ আল্লাউদ্দিন খানৰ কন্যা আৰু শিষ্যা আছিল। মাকৰ নাম মদিনা বিবি। তেওঁ আছিল চেতাৰবাদক ৰবি শংকৰৰ প্ৰথম পত্নী। ৰবি শংকৰৰ সৈতে বিচ্ছেদ হোৱাৰ পিছত তেওঁ বম্বেলৈ গুচি যায় আৰু আৰু কেতিয়াও ৰাজহুৱা অনুষ্ঠান পৰিৱেশন কৰা নাছিল; তথাপিও বিনামূলীয়াকৈ সংগীত শিকাই থাকিল। তেওঁৰ শিষ্যসকলৰ ভিতৰত আছে হৰিপ্ৰসাদ চৌৰচিয়া, নিত্যানন্দ হালদিপুৰ আৰু নিখিল বেনাৰ্জী আদি বহুতো প্ৰখ্যাত ব্যক্তি।

জীৱনী

ৰোচনাৰা খান নামেৰে ১৯২৭ চনৰ ১৫ এপ্ৰিলত (লাজোজীয়ে নিশ্চিত কৰা অনুসৰি) ব্ৰিটিছ ভাৰতৰ এখন সৰু ৰাজকীয় প্ৰদেশ মাইহাৰত (বৰ্তমান মধ্যপ্ৰদেশৰ অংশ) অন্নপূৰ্ণা দেৱীৰ জন্ম হয়। তেওঁৰ পিতৃ আলাউদ্দিন খান মাইহাৰৰ মহাৰাজ ব্ৰিজনাথ সিঙৰ দৰবাৰৰ সংগীতজ্ঞ আছিল আৰু তেৱেঁ নৱজাতক ছোৱালীজনীক 'অন্নপূৰ্ণা' নাম দিছিল।

হিন্দুস্তানী শাস্ত্ৰীয় সংগীতৰ ‘ছেনিয়া মাইহৰ ঘৰানা’ৰ প্ৰতিষ্ঠাপক তেওঁৰ পিতৃ আলাউদ্দিন খান ভাৰতীয় শাস্ত্ৰীয় সংগীতৰ এজন বিখ্যাত সংগীতজ্ঞ আৰু গুৰু আছিল। তেওঁৰ খুৰাক ফকিৰ আফতাবুদ্দিন খান আৰু আয়েত আলী খান জন্মস্থান বৰ্তমানৰ বাংলাদেশৰ শিৱপুৰৰ বিখ্যাত সংগীতজ্ঞ আছিল। তেওঁৰ ভাতৃ আলী আকবৰ খান আছিল এজন কিংবদন্তি সৰোদ গুৰু; যাক আৰু ভাৰত আৰু আমেৰিকাত ‘জীৱন্ত ৰাষ্ট্ৰীয় সম্পদ’ হিচাপে গণ্য কৰা হৈছিল। অন্নপূৰ্ণাক প্ৰথমতে তেওঁৰ পিতৃয়ে চেতাৰ আৰু কণ্ঠ সংগীত শিকাইছিল। পিছলৈ তেওঁ ৰুদ্ৰ বীণাৰ পৰম্পৰাগত শৈলীত সুৰবাহাৰ বজাবলৈ লয়। তেওঁৰ প্ৰথম উল্লেখযোগ্য কনচাৰ্টবোৰৰ ভিতৰত এটা আছিল মাইহাৰৰ ৰজাৰ সন্মানত পৰিবেশন কৰা সুৰবাহাৰ বাদন। এই প্ৰদৰ্শনৰ বাবে তেওঁক বৃহৎ পৰিমাণৰ ভূমিৰে পুৰস্কৃত কৰা হৈছিল।

১৯৪১ চনৰ ১৫ মে'ত অন্নপূৰ্ণা দেৱীয়ে হিন্দু ধৰ্ম গ্ৰহণ কৰে আৰু আলমোৰাত প্ৰখ্যাত চেতাৰবাদক ৰবি শংকৰৰ সৈতে বিবাহপাশত আবদ্ধ হয়। মুম্বাইত অন্নপূৰ্ণাৰ মৃত্যু হয় ২০১৮ চনৰ ১৩ অক্টোবৰত।

কৰ্মজীৱন

১৯৫০ চনত ৰবি শংকৰ আৰু অন্নপূৰ্ণা দেৱীয়ে দিল্লী আৰু কলিকতাত মূলতঃ ভাতৃ আলী আকবৰ খানৰ কলেজত যুটীয়া ভাবে অনুষ্ঠান পৰিবেশন কৰিছিল। কিন্তু পিছত ৰাজহুৱা অনুষ্ঠান পৰিবেশনৰ পৰা আঁতৰি আহে। তেওঁৰ শিষ্য বিনয় ৰামে কয় যে তেওঁ কনচাৰ্টৰ বাবে ধন গ্ৰহণ কৰিবলৈ অস্বস্তি পাইছিল; কিয়নো তেওঁ বিশ্বাস কৰিছিল যে ই সৰস্বতী বিক্ৰী কৰাৰ সমতুল্য।

সন্মান

১৯৭৭: পদ্মভূষণ
১৯৯১: সংগীত নাটক একাডেমী বঁটা (সুৰবাহাৰ বাদ্যযন্ত্ৰ শিতানত)।
১৯৯৯: বিশ্বভাৰতী বিশ্ববিদ্যালয়ৰ পৰা অনাৰেৰী ডক্টৰেট।
২০০৪: সংগীত নাটক একাডেমীৰ ফেলশ্বিপ।

টোকা

তথ্যসূত্ৰ

শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:সংগীত নাটক একাডেমী ফেলোশ্বিপ প্ৰাপক
শ্ৰেণী:সংগীতজ্ঞ
লেখকৰ ঘৰ

লেখকৰ ঘৰ (কেতিয়াবা লেখকৰ, লেখকৰ বা সাহিত্যৰ ঘৰ) হৈছে লেখকসকলে বাস কৰা স্থান। সঘনাই এই ঘৰবোৰ ঐতিহাসিক ঘৰ সংগ্ৰহালয় আৰু সাহিত্য পৰ্যটন স্থলী হিচাপে সংৰক্ষিত হৈ থাকে, যিবোৰক লেখকৰ ঘৰ সংগ্ৰহালয় বুলি কোৱা হয়; বিশেষকৈ যেতিয়া ঘৰবোৰ বিখ্যাত সাহিত্যিক ব্যক্তিৰ ঘৰ হয়। সঘনাই এই অট্টালিকাসমূহ সংৰক্ষিত কৰা হয় যাতে দৰ্শনাৰ্থীসকলক ইয়াৰ ৰচনা আৰু ইয়াৰ ঐতিহাসিক প্ৰসংগতকৈ লেখকৰ বিষয়ে অধিক জানিবলৈ অধিক উৎসাহিত কৰিব পৰা যায়। এই প্ৰদৰ্শনীসমূহ হৈছে এক প্ৰকাৰৰ জীৱনীমূলক সমালোচনাৰ। সাহিত্যিক পৰ্যটনত অংশগ্ৰহণ কৰা ক্ষেত্ৰসমূহৰ দৰ্শকসকল; প্ৰায়ে লেখকসকলৰ অনুৰাগী, আৰু এই অনুৰাগীসকলে তেওঁলোকৰ ভ্ৰমণৰ জৰিয়তে লেখকসকলৰ সৈতে গভীৰ আৱেগিক আৰু শাৰীৰিক সংযোগ বিচাৰি পায়।

এই স্থানসমূহত সাংস্কৃতিক ঐতিহ্য ক্ষেত্ৰসমূহৰ বাবে সাধাৰণ বহুতো কাৰ্য্যকলাপ অন্তৰ্ভুক্ত কৰা হৈছে, যেনেঃ জীৱন্ত ইতিহাস, সংগ্ৰহালয় প্ৰদৰ্শনী, গাইড ট্যুৰ আৰু কবিতা পঠন।

বিখ্যাত লেখকসকলৰ বাবে গুৰুত্বপূৰ্ণ ঘৰ বা স্থানসমূহ সংৰক্ষণ কৰাৰ পৰম্পৰাৰ ইতিহাস বৰ পুৰণি। চতুৰ্দশ শতিকাত পেট্ৰাকৰ জন্মস্থান সংৰক্ষণ কৰা হৈছিল, যদিও পেট্ৰাকে সৰুতে তাত সময় কষ্ট কৰিছিল।

এই সাহিত্য গৃহসমূহক কেন্দ্ৰ কৰি থকা জনসাধাৰণৰ জনপ্ৰিয় কল্পনা হৈছে নিউ ইংলেণ্ডৰ ‘এন আৰ্ছনিষ্টছ গাইড টু ৰাইটাৰছ হোমছ’ নামৰ ব্যংগমূলক উপন্যাসখনৰ এক কেন্দ্ৰীয় বিষয়বস্তু।

উল্লেখযোগ্য ঘৰ

জেন অষ্টিনৰ গৃহ সংগ্ৰাহালয়
পাৰ্ল এছ. বাকৰ গৃহ ৰাষ্ট্ৰীয় ঐতিহাসিক সংগ্ৰাহালয়, গ্ৰীণ হিলছ্ ফাৰ্ম
মিখাইল বুলগাক'ভ সংগ্ৰাহালয়, মস্কো
বাৰ্ণছৰ জুপুৰি, ৰবাৰ্ট বাৰ্ণছৰ জুপুৰি
লৰ্ড বায়ৰণৰ নিউজষ্টেড আব্বেই
থ'মাছ কাৰ্লাইলৰ গৃহ
কাছা ডি চাৰভেণ্টাছ
মেলিখ'ভ আৰু হোৱাইট ডাচা (এণ্টন চেখ'ভ)
গ্ৰীণৱে ইষ্টেট (আগাথা ক্ৰিষ্টি)
জন ক্লেয়াৰ ক'টেজ
মাণিং ক্লাৰ্ক কটেজ
কাওপাৰ আৰু নিউটন সংগ্ৰাহালয়

অধিক পঢ়ক

(১)

(২)

(৩)

(৪)

(৫)

(৬)

তথ্যসূত্ৰ

শ্ৰেণী:সাহিত্য
হুদুমদেওৰ পূজা

অনাবৃষ্টিৰ ফলত খেতিপথাৰে যেতিয়া চিৰালফাঁট মেলে, কৃষকে হুমুনিয়াহ কাঢ়ি ঘনে ঘনে আকাশলৈ চায়, তেনে পৰিস্থিতিত গোৱালপাৰা অঞ্চলত হুদুমদেওৰ পূজা আয়োজন কৰি বৃষ্টিৰ আয়োজন কৰা হয়। এই অনুষ্ঠান সম্পূৰ্ণৰূপে সত্ৰ আচাৰ। পূৰ্বতে আঁউসীৰ নিশা হুদু চৰাই এটা ধৰি আনি পথাৰত খুঁটি পুতি বান্ধি থৈ গাঁৱৰ বিবাহিতাসকল একত্ৰিত হৈ সম্পূৰ্ণ উলংগভাৱে তাৰ চাৰিওফালে নাচ-গান কৰিছিল। বৰ্তমান হুদু চৰাই বান্ধি থোৱাৰ নিয়ম নাই যদিও খেতিপথাৰত কলগছ এডাল পুতি (যাক ‘হুদুম খুঁটি’ বোলে) হুদুমদেওৰ পূজা কৰা হয়। এটি সন্তানৰ মাতৃ এগৰাকীয়ে একে উশাহতে এটা খুঁটি পুতিব লাগে। হুদুম খুঁটি পোতাৰ তিনিদিনৰ ভিতৰতে বৰষুণ হয় বুলি বিশ্বাস আছে। যদি বৰষুণ নহয় তেন্তে হুদুমদেওৰ পূজা আৰম্ভ কৰা হয়। হুদুম খঁটি পোতাৰ এসপ্তাহ আগৰে পৰাই তিৰোতাসকলে হালোৱা আৰু বলধৰ অভিনয়েৰে নাঙল লৈ পথাৰ চহাবলৈ ধৰে। হুদুমপূজাত পুৰুষৰ উপস্থিতি নিষিদ্ধ। হুদুমপূজাত ঢাকুৱাই ঢাক বজালে চকুত কাপোৰ বান্ধি ল’ব লাগে। এই পূজাত তিৰোতাসকলে হুদুম খুঁটিৰ চৌপাশে উলংগ হৈ উদ্দামভাৱে নৃত্য-গীত কৰে। এই পূজাৰ গীতবিলাক সাধাৰণতে অশ্লীল ধৰণৰ (যৌনবিষয়ৰ, সকলোৰে সন্মুখত পৰিৱেশ কৰিব নোৱাৰা বিধৰ) হয়। সৃষ্টিৰ আধাৰস্বৰূপ নাৰীৰ উদ্দাম নৃত্য-গীতে বৃষ্টিৰ আৱাহন কৰে আৰু ইয়াৰ ফলত বৰষুণ হোৱাটো অৱশ্যাম্ভাৱী – এনে বিশ্বাস হুদুমদেও পূজাৰ সৈতে জড়িত হৈ আছে।

তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:অসমৰ উৎসৱসমূহ
বেহাতি প্ৰিন্সলু

বেহাতী প্ৰিন্সলু (ইংৰাজী: Behati Prinsloo; জন্ম: ১৬ মে’ ১৯৮৮) এগৰাকী নামিবিয়ান মডেল। ২০০৮ চনত তেওঁ ‘পিংক’ৰ এজন চুক্তিবদ্ধ মডেল হয় আৰু ২০০৯ চনত ‘ভিক্টোৰিয়াছ ছিক্ৰেট এঞ্জেল’ হিচাপে নিৰ্বাচিত হয়। তেওঁ মুঠ বাৰখন ‘ভিক্টোৰিয়াছ ছিক্ৰেট ফেশ্বন শ্ব’ত (২০০৭–২০১৫; ২০১৮; ২০২৪–২০২৫) অংশগ্ৰহণ কৰিছে আৰু ২০১৪ তথা ২০১৫ চনত ধাৰাবাহিকভাৱে ভিক্টোৰিয়াছ ছিক্ৰেট ফেশ্বন শ্ব’ মুকলি কৰিছিল।

প্ৰাৰম্ভিক জীৱন

প্ৰিন্সলুৰ জন্ম ১৯৮৮ চনৰ ১৬ মে’ত নামিবিয়াৰ (তেতিয়াৰ দক্ষিণ-পশ্চিম আফ্ৰিকাৰ অংশ) গ্ৰুটফণ্টেইনত হৈছিল। তেওঁৰ পিতৃ বোট প্ৰিন্সলু এজন চাৰ্চৰ ধৰ্মগুৰু আৰু মাতৃ মাগদাই এটা বিছনা আৰু ব্ৰেকফাষ্টৰ ব্যৱসায় চলায়। প্ৰিন্সলু পৰিয়ালটো আফ্ৰিকানাৰ জনগোষ্ঠীৰ; তেওঁ আফ্ৰিকানী ভাষা কৈ ডাঙৰ-দীঘল হৈছিল আৰু স্কুলত পঢ়াৰ লগতে ডাঙৰ হোৱাৰ লগে লগে ইংৰাজী ভাষী লোকক লগ পাইহে ইংৰাজী শিকিছিল। তেওঁ গ্ৰুটফণ্টেইন চেকেণ্ডাৰী স্কুলত অধ্যয়ন কৰিছিল আৰু মডেলিং কেৰিয়াৰ আগবঢ়াই নিবলৈ নৱম শ্ৰেণীৰ পিছত স্কুল ত্যাগ কৰিছিল।

ককাক-আইতাকৰ সৈতে কেপ টাউনত ছুটি কটাই থকা সময়তে তেওঁক পোনপ্ৰথমবাৰৰ বাবে মডেলিংৰ বাবে আৱিষ্কাৰ কৰা হৈছিল। সেই সময়ৰ স্মৃতি ৰোমন্থন কৰি প্ৰিন্সলুৱে কৈছিল: "আমি গীৰ্জাৰপৰা অহাৰ পাছত গেলামালৰ দোকানলৈ গৈছিলোঁ আৰু এজন মানুহ মোৰ ওচৰলৈ আহি মই মডেল নেকি সুধিলে আৰু এখন কাগজত তেওঁৰ নম্বৰটো লিখি দিলে...।"

ব্যক্তিগত জীৱন

২০১২ চনত প্ৰিন্সলুৱে মাৰুন ৫ বেণ্ডৰ আমেৰিকান সংগীতজ্ঞ এডাম লেভিনৰ সৈতে ডেটিং আৰম্ভ কৰে; ২০১৪ চনত মেক্সিকোত তেওঁলোক বিবাহপাশত আবদ্ধ হয়। তেওঁলোকৰ দুগৰাকী কন্যা (জন্ম: ২০১৬ আৰু ২০১৮) আৰু এজন পুত্ৰ (জন্ম: ২০২৩) সন্তান আছে।

তেওঁ সহযোগী মডেল কেণ্ডিচ স্বানেপোৱেল আৰু লিলি এলড্ৰিজৰ ঘনিষ্ঠ বন্ধু।

২০১৮ চনত মাৰুন ৫-ৰ ভিডিঅ’ "গাৰ্লছ লাইক ইউ"-ত প্ৰিন্সলুৱে স্বামী লেভিন আৰু তেওঁলোকৰ কন্যা ডাষ্টি ৰোজৰ সৈতে অভিনয় কৰিছিল। পাঁচ বছৰৰ পাছত তেওঁলোকে পুনৰ বেণ্ডটোৰ "মিডল গ্ৰাউণ্ড" নামৰ গীতটিত জিঅ’ গ্ৰেচৰ সৈতে অভিনয় কৰে।

২০২১ চনত লেভিন আৰু প্ৰিন্সলুৱে কেলিৰোছা নামৰ কেলিফৰ্ণিয়াৰ ৰঙা মদৰ পিপাত পুৰণি কৰা টেকুইলাৰ এটা ব্ৰেণ্ড প্ৰতিষ্ঠা কৰে।

তথ্যসূত্ৰ

বাহ্যিক সংযোগ

শ্ৰেণী:জীৱনী
শ্ৰেণী:মডেল
কল মি বাই ইয়ৰ নেম (চলচ্চিত্ৰ)

কল মি বাই ইয়ৰ নেম হৈছে লুকা গুয়াডাগনিনোৰ দ্বাৰা পৰিচালিত ২০১৭ চনত মুক্তি লাভ কৰা এখন ৰোমাণ্টিক ড্ৰামা চলচ্চিত্ৰ। ইয়াৰ চিত্ৰনাট্য জেমছ আইভৰীৰ দ্বাৰা কৰা হৈছে। ইয়াৰ উপৰিও তেওঁ ছবিখনৰ সহ-প্ৰযোজনাৰ সৈতেও জড়িত। ছবিখন আন্দ্ৰে এচিমেনৰ একে শিৰোনামৰে উপন্যাসখনৰ ওপৰত আধাৰিত। আই এম লাভ (২০০৯) আৰু এ বিগাৰ স্প্ল্যাছৰ (২০১৫) পিছত এই ছবিখন হৈছে গুয়াডাগনিনোৰ বিষয়ভিত্তিক "ডিজায়াৰ" ত্ৰিলজীৰ অন্তিমখন ছবি। "কল মি বাই ইয়ৰ নেম" চিনেমাখনে ১৯৮৩ চনত উত্তৰ ইটালীত বাস কৰা এজন ১৭ বছৰীয়া কিশোৰ এলিঅ পাৰলমেন ( টিমোথি চালামেট ) আৰু এলিঅ'ৰ দেউতাক চেমুৱেলৰ (মাইকেল ষ্টুলবাৰ্গ) প্ৰত্নতাত্বিক বিভাগৰ ২৪ বছৰীয়া সহযোগী স্নাতক-ছাত্ৰ অলিভাৰৰ (আৰ্মি হেমাৰ) মাজৰ ৰোমাণ্টিক সম্পৰ্কৰ বৰ্ণনা কৰিছে। এই চলচ্চিত্ৰখনত ১অভিনেত্ৰী আমিৰা কাছাৰ, এষ্টাৰ গাৰেল আৰু ভিক্টোয়েৰ ডু বোইছেও অভিনয় কৰিছে।

তথ্য সংগ্ৰহ

শ্ৰেণী:২০১৭ বৰ্ষৰ চলচ্চিত্ৰ
১২ মে'

ঘটনাৱলী

১৯৬৫ - বাংলাদেশত হোৱা ঘূৰ্ণিবতাহত ১৭ হাজাৰ লোকৰ প্ৰাণহানি ঘটে।

জন্ম

১৮৮২ - ছবিলাল উপাধ্যায়, ভাৰতীয় ৰাজনীতিবিদ।
১৮৮৭ - শৰৎচন্দ্ৰ গোস্বামী (১৮৮৭-১৯৪৪) অসমৰ এজন শিক্ষাবিদ, সাহিত্যিক, গৱেষক আৰু সুসংগঠক আছিল।
১৮২০ - ফ্লোৰেন্স নাইটিংগেল, আধুনিক নাৰ্চিং সেৱাৰ অগ্ৰদূত, লেখিকা আৰু পৰিসংখ্যানবিদ। (মৃত্যু: ১৩ আগষ্ট,১৯১০)
১৯৫০ - দেৱকান্ত সন্দিকৈ, অসমীয়া সাহিত্যিক।
১৯৭৭ - মাৰিয়াম মিৰ্জাখানী, ইৰাণী গণিতজ্ঞ।
১৯৮০ - ঋষি চুনাক, ব্ৰিটিছ ৰাজনীতিবিদ।

মৃত্যু

১৯৮৫ - বি. বিজয়ালক্ষ্মী, ভাৰতীয় পদাৰ্থ বিজ্ঞানী।
১৯৯৯ - কলামণ্ডলাম কল্যাণীকুট্টি আম্মা, ভাৰতীয় নৃত্যশিল্পী।
২০১৫ - সুচিত্ৰা ভট্টাচাৰ্য, ভাৰতীয় ঔপন্যাসিক।
২০২১ - হোমেন বৰগোহাঞি, অসমৰ এগৰাকী সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ২০০১ আৰু ২০০২ চনৰ অসম সাহিত্য সভাৰ ক্ৰমে ডিব্ৰুগড় আৰু কলগাছিয়াৰ অধিৱেশনত সভাপতিৰ পদত অধিষ্ঠিত হৈছিল। (জন্ম: ৭ ডিচেম্বৰ, ১৯৩২)
২০২৪ - ড° পদ্মেশ্বৰ গগৈ, উদ্ভিদ বিজ্ঞানী, লোক-সংস্কৃতিৰ গৱেষক পণ্ডিত। সুগন্ধি আৰু ঔষধি গছৰ ওপৰত গৱেষণা চলাইছিল তেওঁ ৷ ড° পদ্মেশ্বৰ গগৈয়ে নামবৰ অভয়াৰণ্য আৰু দেওপাহাৰ বনাঞ্চলৰ গছ-গছনিৰ ওপৰত গভীৰভাৱে অধ্যয়ন কৰি আৱিস্কাৰ নোহোৱা বহু গছ-গছনিৰ নামকৰণ কৰি থৈ গৈছে ৷ নামবৰ বনাঞ্চলৰ ঢেঁকীয়াৰ ওপৰতো তেখেতৰ তত্বাৱধানতে গৱেষণা আৰম্ভ হৈছিল আৰু নামবৰ বনাঞ্চলৰ এবিধ নতুন প্ৰজাতিৰ ঢেঁকীয়াক উদ্ভিদবিদ ড° পদ্মেশ্বৰ গগৈৰ নামত 'Thelipteris gogoi' নামেৰে নামকৰণ কৰা হৈছে ৷ জন্ম ১৯৪৬ চনত গোলাঘাট জিলাৰ বগৰীজেং গাঁৱত।

দিৱস

আন্তৰ্জাতিক ধাত্ৰী দিৱস

তথ্য সংগ্ৰহ

বাহ্যিক সংযোগ

বিবিচি: এই দিনত
নেইনা সিং

নেইনা সিং (ইংৰাজী: Naina Singh; জন্ম: ৪ মাৰ্চ ১৯৯৪) এগৰাকী ভাৰতীয় মডেল আৰু টেলিভিছন অভিনেত্ৰী। তেওঁ বিশেষকৈ স্প্লিটচভিলা ১০ জয় কৰাৰ বাবে আৰু কুমকুম ভাগ্য ধাৰাবাহিকত ৰিয়া মেহৰাৰ চৰিত্ৰত অভিনয় কৰাৰ বাবে পৰিচিত। ২০২০ চনত তেওঁ ৰিয়েলিটী শ্ব’ বিগ বছ ১৪ত অংশগ্ৰহণ কৰিছিল।

প্ৰাৰম্ভিক জীৱন

সিং এগৰাকী ৰাজ্যিক পৰ্যায়ৰ টেবুল টেনিছ চেম্পিয়ন। স্কুলীয়া দিনৰপৰাই তেওঁ ক্ৰিকেট, ফুটবল, বাস্কেটবল আৰু ভলীবলকে ধৰি সকলো ধৰণৰ খেল খেলি আহিছে। স্প্লিটচভিলা ১০ত অংশগ্ৰহণ কৰাৰ পূৰ্বে তেওঁ এগৰাকী সহকাৰী কাষ্টিং পৰিচালক আছিল।

কৰ্মজীৱন

২০১৩ চনত সিঙক ফেমিনাৰ মোষ্ট ষ্টাইলিশ্ব ডিভাৰ মুকুট পিন্ধোৱা হয়। ২০১৭ চনত তেওঁ এমটিভি ইণ্ডিয়াৰ ডেটিং ৰিয়েলিটী শ্ব' স্প্লিটচভিলা ১০ত অংশগ্ৰহণ কৰিছিল আৰু তাত তেওঁ বাছিৰ আলীৰ সৈতে বিজয়ী হৈছিল। ইয়াৰ পিছত তেওঁৰ প্ৰথম মিউজিক ভিডিঅ’ চানডাউনৰত অভিনয় কৰে, যিটো আভি জে আৰু জ্যোতিষ্কা টাংগ্ৰীয়ে গাইছিল।

২০১৮ চনত তেওঁ ষ্টাৰ প্লাছৰ টেলেণ্ট ৰিয়েলিটী শ্ব' ইণ্ডিয়াছ নেক্সট ছুপাৰষ্টাৰছত অংশগ্ৰহণ কৰে আৰু এগৰাকী ফাইনেলিষ্ট হিচাপে পৰিগণিত হয়।

২০১৯ চনত তেওঁ জি টিভিৰ ড্ৰামা ধাৰাবাহিক কুমকুম ভাগ্যত ৰিয়া মেহৰাৰ চৰিত্ৰত অভিনয় কৰে। ২০২০ চনৰ ফেব্ৰুৱাৰী মাহত সিঙে এই ধাৰাবাহিকখন ত্যাগ কৰি কয় যে তেওঁ চৰিত্ৰটোৰ সৈতে নিজকে কোনোমতে মিলাই ল’ব পৰা নাছিল, তেওঁ যি ধৰণৰ আৱেগ প্ৰকাশ কৰিছিল সেয়া যুক্তিসংগত নাছিল আৰু এনে নকাৰাত্মক চৰিত্ৰত তেওঁ আৰু অভিনয় কৰিব নোৱাৰে।

২০২০ চনৰ অক্টোবৰ মাহত তেওঁ কালাৰ্ছ টিভিৰ ৰিয়েলিটী প্ৰতিযোগিতামূলক শ্ব' বিগ বছ ১৪ত ৱাইল্ড কাৰ্ড হিচাপে অংশগ্ৰহণ কৰিছিল। ২০২১ চনত তেওঁ অশ্বাণী শৰ্মাই গোৱা মিউজিক ভিডিঅ' ৱাজাহত অভিনয় কৰে। ইয়াৰ পিছত তেওঁ প্ৰিন্স নাৰুলাই গোৱা মিউজিক ভিডিঅ' মেল'ডীত অভিনয় কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী